তাই এত সমাবেশ, মিটিং, মিছিল। হয়তবা এই জমায়েতও। কিন্তু দুঃশাসনীয় শাসন সেসব মানবে না। সে চায় ক্ষমতার প্রদর্শন। দমিয়ে রাখতে চায় মানুষের সহজ প্রবৃত্তিকে। তবেই না রাজার রাজা। সাধারণ মানুষকে শান্তভাবে কথা বলেও ফেরানো যায়, চাইলে ছত্রভঙ্গ করে দেওয়া যায় কোনো কৌশলে। তাহলে কেন এত রক্ত! গুলির ছররা! এত নৃশংসতা! আজ কোথায় এর উত্তর? চূড়ান্ত সফল শাসক হিসেবে হয়ত সেই শাসনকর্তা নিজে দেশে ফিরে সবোর্চ্চ সম্মান লাভ করেছেন। ছাতি ফুলে উঠেছে মাইকেল ও ডায়ারের! হ্যাঁ এই সেই নাম!